Document ID: 31983R3512

*****
ΚΑΝΟΝΙΣΜΟΣ (ΕΟΚ) αριθ. 3512/83 ΤΗΣ ΕΠΙΤΡΟΠΗΣ
της 13ης Δεκεμβρίου 1983
για τροποποίηση του κανονισμού (ΕΟΚ) αριθ. 2729/81 όσον αφορά τον προκαθορισμό της επιστροφής για το τμήμα της ζάχαρης που περιέχουν ορισμένα γαλακτοκομικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 13 παράγραφος 3 και το άρθρο 17 παράγραφος 4,
Εκτιμώντας:
ότι το άρθρο 8 του κανονισμού (ΕΟΚ) αριθ. 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος του προκαθορισμού των επιστροφών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 664/83 (4), προβλέπει ότι οι αιτήσεις για πιστοποιητικά εξαγωγής που περιλαμβάνουν προκαθορισμό της επιστροφής για ένα από τα προϊόντα που αναφέρονται στο άρθρο 1 του κανονισμού (ΕΟΚ) αριθ. 804/68 και οι οποίες υποβάλλονται ημέρα Πέμπτη, θεωρείται ότι έχουν υποβληθεί την πρώτη εργάσιμη ημέρα μετά από την Πέμπτη αυτή·
ότι, σύμφωνα με το άρθρο 13 του κανονισμού (ΕΟΚ) αριθ. 2729/81, για το τμήμα της ζάχαρης που προστίθεται στα προϊόντα που υπάγονται στη διάκριση 04.02 Β του Κοινού Δασμολογίου, το πιστοποιητικό είναι δυνατόν, με αίτηση του ενδιαφερόμενου, να εκδίδεται μόνο για το τμήμα της ζάχαρης·
ότι η Πέμπτη δεν είναι καθοριστική ημέρα για την προσαρμογή του επιπέδου των επιστροφών στον τομέα της ζάχαρης και, εξαιτίας του γεγονότος ότι το επίπεδο αυτό τροποποιείται συχνότερα από ό,τι στον τομέα του γάλακτος, πρέπει να καθιερωθεί πάλι η δυνατότητα καθορισμού της επιστροφής την Πέμπτη για το τμήμα της ζάχαρης που ενσωματώνεται στα εν λόγω προϊόντα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 παράγραφος 2 του κανονισμού (ΕΟΚ) αριθ. 2729/81 προστίθεται το ακόλουθο εδάφιο:
«Σε περίπτωση, ωστόσο, που σύμφωνα με τις διατάξεις του άρθρου 13, οι αιτήσεις για πιστοποιητικά εξαγωγής αφορούν μόνο τον προκαθορισμό για το τμήμα της ζάχαρης που περιέχεται σε ένα από τα προϊόντα που υπάγονται στη διάκριση 04.02 Β του Κοινού Δασμολογίου, δεν εφαρμόζονται οι διατάξεις του πρώτου εδαφίου σχετικά με την ημέρα Πέμπτη.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Δεκεμβρίου 1983.

Labels: 3
17